Խաչատուր Կերեկցյանի ղեկավարությամբ և ատենի Կարնո հայոց առաջնորդ Օրմանյան Եպիսկոպոսի օրհնությամբ կյանքի կոչված գաղտնի այդ կազմակերպությունը, ուղղակիորեն, ընդառաջումն էր Բեռլինի Վեհաժողովի ավարտին Խրիմյան Հայրիկի արձակած «Երկաթե Շերեփ» ունենալու պատգամին: Խրիմյանն, որ այդ օրերին Վանի հայոց առաջնորդն էր, իր հերթին սատար կանգնեց «Պաշտպան Հայրենեաց»ի ստեղծմանը և, քսաներորդ դարավերջին բացահայտված արխիվային նյութերի համաձայն, Վանի հայ երիտասարդության կազմած «Սև Խաչ» գաղտնի կազմակերպությունը ճյուղավորումներից մեկն էր «Պաշտպան Հայրենյաց»ի: